**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** – AB „Energijos skirstymo operatorius“.
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.
   4. **Paslaugos** – automobilių plovimo paslaugos automatinėse plovyklose ir siurbimo paslaugos.
   5. **Kortelė –** priemonė be grynųjų pinigų atsiskaityti už Paslaugas Paslaugų teikėjo prekybos vietose.
   6. **Užsakymas** – Sutarties pagrindu Paslaugų teikėjui tekstiniu pranešimu, elektroniniu paštu ir/ar per Kliento nurodytą informacinę sistemą teikiamas rašytinis dokumentas, kuriame nurodomi Kortelių kiekiai, pristatymo adresai.
2. **PIRKIMO OBJEKTAS**
   1. Pirkimo objektas – Automobilių plovimo paslaugos automatinėse plovyklose ir siurbimo paslaugos (toliau – Paslaugos).
3. **PIRKIMO OBJEKTO APIMTYS**
   1. Paslaugos iš Techninės specifikacijos 5.10 punkte nurodyto sąrašo bus perkamos pagal poreikį, neviršijant Lentelėje Nr. 1 nurodytos skiriamos lėšų sumos (Sutarties vertės).

*Lentelė Nr. 1*

|  |  |
| --- | --- |
| **Klientas** | **Skiriamų lėšų suma (Sutarties vertė) EUR be PVM**  **(ne daugiau kaip)** |
| AB „Energijos skirstymo operatorius“ | 14 500,00 |

1. **PASLAUGŲ TEIKIMO VIETA**
   1. **Miestų sąrašas, kuriuose turės būti teikiamos Paslaugos:** N. Akmenė, Anykščiai, Biržai, Druskininkai, Gargždai, Jonava, Kaišiadorys, Kretinga, Lazdijai, Mažeikiai, Molėtai, Nemenčinė, Pakruojis, Pasvalys, Plungė, Prienai, Raseiniai, Rokiškis, Šalčininkai, Širvintos, Tauragė, Telšiai, Trakai, Varėna, Zarasai1 (galimi kiti miestai, atsižvelgiant į Techninės specifikacijos 5.9 punkte numatytą aplinkybę).
   2. Ne mažiau kaip 1 (viena) plovykla, turi būti  kiekviename nurodytame mieste arba nutolusios ne toliau kaip 3 (tris) kilometrus nuo miesto ribos (atstumas skaičiuojamas naudojant *maps.lt* programą – su nustatymais automobilio maršrutais, ieškant trumpiausio maršruto).
2. **REIKALAVIMAI PIRKIMO OBJEKTUI**
   1. Už Paslaugas atsiskaitoma Paslaugų teikėjo Klientui išduotomis Kortelėmis (Sutarties galiojimo laikotarpiu Paslaugų teikėjas turi užtikrinti, kad jo išduotomis Kortelėmis Klientas galės pirkti Paslaugas (be galimybės užsipilti degalų) tik šiuo pirkimu nustatytame prekybos tinkle). Paslaugų teikėjas turės išduoti naujas (įskaitant praradimo atvejus) ir keisti susidėvėjusias, pažeistas Korteles nemokamai, 7.3 punkte numatyta tvarka. Ant išduodamų kortelių turi būti užrašas „Plovimui“
   2. Kortelių kiekis nustatomas pagal Kliento pateiktą raštišką Užsakymą. Kortelių kiekis neribojamas. Raštiškas Kortelių Užsakymas išsiunčiamas Sutartyje nurodytu el. paštu.
   3. Paslaugų teikėjas, Kliento pageidavimu, turės nustatyti mėnesio ir / ar dienos atsiskaitymo limitus eurais išduodamoms Kortelėms*.*
   4. Kortelių Užsakymą, priėmimą bei apskaitą, pagal pasirašytą Sutartį su Paslaugu teikėju atliks Kliento atstovas (atstovai).
   5. Už Kortelių administravimą, apribojimų nustatymą (atsiskaitymų limitai, kortelės blokavimas ir k.t.), atsakingi Kliento atstovas (atstovai).
   6. Klientas per 7 (septynias) kalendorines dienas nuo Sutarties pasirašymo ir įsigaliojimo datos, Paslaugų teikėjui, Sutartyje nurodytu elektroniniu paštu, pateikia atsakingų atstovų sąrašą.
   7. Klientas Kortelių administravimui gali įgalioti Paslaugų teikėjo atstovus.
   8. Kortelių perdavimas įforminamas Kortelių perdavimo–priėmimo aktu, kurį pasirašo Šalių atstovai.
   9. **Klientas turės teisę pirkti Paslaugas iš Techninės specifikacijos 5.10 punkte nurodyto sąrašo visame Paslaugų teikėjo aptarnavimo tinkle Lietuvoje.**
   10. Paslaugų aprašymas:

|  |  |  |
| --- | --- | --- |
| **Paslauga** | **Paslaugos aprašymas** | **Preliminarus kiekis Sutarties galiojimo laikotarpiu, mato vnt. \*** |
| Plovimas + džiovinimas | Cheminis purvo atmirkymas, padengimas putomis, ratų plovimas, plovimas aukšto slėgio srove, plovimas šepečiais su šampūnu, skalavimas, džiovinimas | 955 |
| Plovimas + džiovinimas + vaškavimas | Cheminis purvo atmirkymas, padengimas putomis, ratų plovimas, plovimas aukšto slėgio srove, plovimas šepečiais su šampūnu, skalavimas, džiovinimas, vaškavimas | 500 |
| Automobilių siurbimas (savitarna), naudojant žetonus ar kitas Paslaugų teikėjo tinkle naudojamas technines priemones | 1 žetonas/ techninė priemonė suteikia galimybę naudotis siurbliu ne mažiau kaip 7 min. (savitarna) | 200 |

*\* Nurodytas preliminarus Pirkimo objekto kiekis. Pirkėjas neįsipareigoja nupirkti viso nurodyto kiekio ar bet kokios jo dalies.*

1. **PASLAUGŲ VYKDYMO TVARKA IR TERMINAI** 
   1. Paslaugų teikėjas Klientui ne vėliau kaip per 3 (tris) darbo dienos nuo Sutarties pasirašymo dienos turi suteikti prisijungimo duomenis (kodus ir slaptažodžius), leidžiančius bet kada prisijungti prie Paslaugų teikėjo sistemos (jei Paslaugų teikėjas tokią turi), kurioje matomos Kliento aktyvios (naudojamos) Kortelės bei jų naudojimo duomenys.
2. **KOKYBĖ IR TRŪKUMŲ PAŠALINIMAS**
   1. Paslaugų teikėjas įsipareigoja blokuoti Kortelę (užkirsti kelią pasinaudoti Kortele) ne vėliau kaip per 2 (dvi) valandas nuo el. paštu gauto pranešimo Paslaugų teikėjo operatoriui momento. Po to, visi galimi nuostoliai dėl neteisėto Kortelės naudojimo tenka Paslaugų teikėjui.
   2. Esant galimybei, Paslaugų teikėjas suteikia teisę pačiam Klientui administruoti, blokuoti Korteles naudojantis Paslaugų teikėjo internetine savitarnos svetaine.
   3. Paslaugų teikėjas savo sąskaita pateikia (atsiunčia registruotu paštu arba pristato tiesiogiai) Klientui Korteles per 10 (dešimt) darbo dienų nuo raštiško Užsakymo gavimo dienos suderintu tarp Šalių adresu.
   4. Paslaugų teikėjas materialiai atsako už transporto priemonių atsitiktinio sunaikinimo, sugadinimo, praradimo riziką iki pilno paslaugų suteikimo ir perdavimo Klientui momento. Bet kokius transporto priemonių sugadinimus Paslaugų teikėjas ištaiso neatlygintinai ir kompensuoja Kliento dėl to patirtus tiesioginius nuostolius.
3. **APMOKĖJIMO SĄLYGOS**
   1. Klientas sumoka Paslaugų teikėjui už faktiškai per praėjusį mėnesį suteiktas kokybiškas Paslaugas per 30 (trisdešimt) kalendorinių dienų nuo Paslaugų rezultato perdavimo–priėmimo akto pasirašymo ir Sąskaitos gavimo dienos.
   2. Sąskaitas už faktiškai per praėjusį mėnesį suteiktas Paslaugas ir Paslaugų perdavimo–priėmimo aktus Paslaugų teikėjas pateikia Klientui iki einamojo mėnesio 5 (penktos) kalendorinės dienos.
4. **KARTU SU TEIKIAMOMIS PASLAUGOMIS PATEIKIAMI DOKUMENTAI**
   1. Paslaugų teikėjas, už praėjusį kalendorinį mėnesį iki 5 (penktos) einamojo mėnesio kalendorinės dienos Klientui pateikia (el. būdu[[1]](#footnote-2)) suderintos formos ataskaitą apie kiekvieną Kortelę, ataskaitoje turės būti nurodomas per praėjusį mėnesį įsigytas Paslaugų kiekis, data, taikoma nuolaida, Paslaugų kainos su nuolaida, galutinė suma (EUR be PVM ir su PVM).
   2. Paslaugų teikėjas, pateikdamas Sąskaitą ir Aktą, nurodo Sutarties datą ir numerį bei aiškiai detalizuoja, kokios konkrečios Paslaugos buvo suteiktos.

1. Kompiuterinė programa turi turėti aktyvią web serviso funkciją, leidžiančią gauti skaitmenizuotus duomenis (protokolas xmail, arba analogiško formato). [↑](#footnote-ref-2)